รัฐบาลไทย-ข่าวทำเนียบรัฐบาล-รมช.ศธ. (ม.ล.ปนัดดา) พบปะสนทนาผู้บริหาร คณาจารย์ นักศึกษา มธ. บรรยายพิเศษ 'ศาสตร์พระราชากับการพัฒนาประเทศที่ยั่งยืน'
วันอังคารที่ 24 ตุลาคม 2560
รมช.ศธ. (ม.ล.ปนัดดา) พบปะสนทนาผู้บริหาร คณาจารย์ นักศึกษา มธ. บรรยายพิเศษ 'ศาสตร์พระราชากับการพัฒนาประเทศที่ยั่งยืน'
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะสนทนากับรองอธิการบดี คณบดี รองคณบดี คณาจารย์ และนักศึกษา มหาวิทยาลัยธรรมศาสตร์ และบรรยายพิเศษ เรื่อง 'ศาสตร์พระราชากับการพัฒนาประเทศที่ยั่งยืน'
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะสนทนากับรองอธิการบดี คณบดี รองคณบดี คณาจารย์ และนักศึกษา มหาวิทยาลัยธรรมศาสตร์ และบรรยายพิเศษ เรื่อง 'ศาสตร์พระราชากับการพัฒนาประเทศที่ยั่งยืน'เมื่อเช้าวันศุกร์ที่20ตุลาคม2560เวลา 09.00 น. ณ อาคารเรียนรวมกลุ่มสังคมศาสตร์ (SC 1002) มหาวิทยาลัยธรรมศาสตร์ ศูนย์รังสิต อ.คลองหลวง จ.ปทุมธานี
ความตอนหนึ่งของการบรรยายพิเศษม.ล.ปนัดดา ดิศกุลกล่าวว่า"ศาสตร์พระราชาว่าด้วยความรับผิดชอบทางหน้าที่การงานและการศึกษาถือเป็นเรื่องที่มีความสําคัญเป็นอันดับแรก เพราะหากใครก็ตามขาดความรับผิดชอบชั่วดี ขาดหลักการดําเนินชีวิตที่ยึดมั่นคุณธรรมจรรยา งานในภาระหน้าที่ย่อมไม่ประสบผลสําเร็จ กลับกลายเป็นความล้มเหลว
นิยามความหมาย 'ความรับผิดชอบ'หมายถึง ภาระผูกพันในการปฏิบัติหน้าที่การงานของผู้ร่วมงาน ได้แก่ แต่ละผู้แต่ละฝ่าย เรียนรู้และรู้จักการทํางานเป็นทีม ไม่ใช่เป็นลักษณะวันแมนโชว์ เพื่อให้เป็นไปตามวัตถุประสงค์ขององค์กร และเนื่องจากบุคคลต้องอยู่ร่วมกันในแต่ละองค์กรในเวลาหนึ่งๆ เพื่อภารกิจที่อาจมีความแตกต่างกันในแต่ละครั้งก็เป็นได้
หัวหน้าองค์กรจึงจําเป็นต้องปฏิบัติตนเป็นแบบอย่างหรืออาจเรียกว่าเป็นไอดอลแก่สมาชิกร่วมองค์กรเจตคติของผู้นําองค์กรจะเป็นแรงผลักดันให้สมาชิกทั้งหลายสามารถปฏิบัติงานตามระเบียบแบบแผนด้วยความเสียสละเพื่อให้เกิดความสําเร็จ ไม่ตั้งอยู่ในความประมาท ไม่เห่อเหิม รู้จักเคารพสิทธิของผู้อื่น ปฏิบัติงานในหน้าที่รับผิดชอบด้วยความซื่อสัตย์สุจริต ไม่เอารัดเอาเปรียบ"
ศาสตร์พระราชาเฉกเช่นที่พระองค์ได้ทรงปฏิบัติบําเพ็ญเป็นแบบอย่างที่งดงามแก่เราทุกคนมาโดยตลอดรัชสมัย ความเรียบง่าย ความประหยัด ความจริงใจ ได้ปรากฏผลลัพธ์ทางประวัติศาสตร์แห่งความสําเร็จในหลายเรื่องหลายประการ ที่บุคคลโดยทั่วผู้มีความรับผิดชอบควรได้มีความตระหนักและก้าวเดินตามรอยเบื้องพระยุคลบาท ที่จะทําให้การปฏิบัติงานของแต่ละผู้แต่ละฝ่ายนําพาไปสู่ความสําเร็จบริบูรณ์ ปรากฏเป็นชื่อเสียงเกียรติคุณทั้งแก่ตนเองและองค์กร*
ในช่วงบ่ายวันเดียวกัน เวลา 12.30 น. ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง 'พระมหากรุณาธิคุณปกเกล้าฯ ปวงชนชาวไทย' หลักสูตรเสนาธิการทหาร รุ่นที่ 59 ประจําปีการศึกษา 2561 ณ ห้องเรียนรวม วิทยาลัยเสนาธิการทหาร สถาบันวิชาการป้องกันประเทศ ถนนวิภาวดีรังสิต
ม.ล.ปนัดดา ดิศกุลกล่าวตอนหนึ่งว่าหลักการเป็นผู้บริหารหรือผู้นําที่ดีมีหลายด้านอาจนําหลักของแมคเคนซี่ (McKinsey Global Institute: MGI) ไปประยุกต์ใช้ซึ่งเมื่อเร็ว ๆ นี้แมคเคนซี่ได้เดินทางมาสรุปภาพรวมทิศทางการศึกษาของประเทศไทยจัดโดยสํานักงานเลขาธิการสภาการศึกษา (สกศ.) ว่าผู้นําหรือผู้บริหารองค์กรเป็นตัวอย่างที่สําคัญที่สุด หากผู้บริหารไม่เป็นแบบอย่างที่ยั่งยืน (Role Model) จะทําให้องค์กรยากที่จะขับเคลื่อนนโยบายต่าง ๆ ให้ประสบความสําเร็จได้ ผู้บริหารจึงจําเป็นต้องมีทักษะการเป็นผู้นํา ความรู้ความสามารถ มีคุณธรรม ที่จะนําพาองค์กรให้ก้าวหน้า และเกิดประโยชน์สูงสุด
ยิ่งเป็นข้าราชการแล้ว อย่าหลงลืม ไม่วางอํานาจบาตรใหญ่รําลึกให้มั่นว่า สิ่งที่ท่านทํานั้นคือ ความเจริญรุ่งเรืองของประเทศชาติสืบไปในวันข้างหน้า อีกทั้งต้องน้อมนํา “ศาสตร์พระราชา” ที่สําคัญที่ในหลวงรัชกาลที่ 9 ทรงพระราชทานสอนปวงชนชาวไทยเช่นการทําความดีความอ่อนน้อมถ่อมตน ความรู้-รัก-สามัคคี และเข้าใจเข้าถึงพัฒนาซึ่งจะทําให้เกิดการพัฒนาอย่างยิ่งยืน
ทั้งนี้กระทรวงศึกษาธิการและหน่วยงานที่เกี่ยวข้องต่างตระหนักถึงเรื่องคุณธรรมจริยธรรม จึงได้มีนโยบาย"โรงเรียนคุณธรรม"เพื่อสืบสานพระราชปณิธานและถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9 ภายใต้กรอบแนวคิดสําคัญ 5 ประการ คือความพอเพียงความกตัญญูความซื่อสัตย์สุจริต ความรับผิดชอบ และอุดมการณ์คุณธรรมจริยธรรม
นายปกรณ์ เรืองยิ่ง, บัลลังก์ โรหิตเสถียร: สรุป
ธนภัทร จันทร์ห้างหว้า,ยุทธพงศ์ เลือกกลั่นดี:ถ่ายภาพ
*เอกสารข่าว สนง.รมช.ศธ.
กลุ่มประชาสัมพันธ์ สํานักงานรัฐมนตรี และ
กลุ่มสารนิเทศ สอ.สป.:รายงาน